《陪许令宴集不胜杯杓诗谢不敏兼美祝赵两红颜》
宋代·洪朋

南郭招提逢许令，行厨潇洒办逡巡。蟠桃已结千年实，琼树元无一点尘。

酒后颠狂不知夜，灯前笑语自生春。不胜杯杓空归去，肠断冰肌与绛唇。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。